***Juhász lejla okleveles pénzügyi revizor***

belső ellenőrzési J E L E N T É S

Csanytelek község Önkormányzat

pénzkezelésének, gépjárművek, haszonjárművek üzemeltetésének

ellenőrzéséről

**Ellenőrzött szerv:** Csanytelek Község Önkormányzat,

Csanyteleki Polgármesteri Hivatal

**Ellenőrzést végzi:** Juhász Lejla okleveles pénzügyi revizor

**Ellenőrzésre vonatkozó**

**jogszabályi felhatalmazás :** 370/2011. (XII. 31.) Korm. rendelet

a költségvetési szervek belső kontrollrendszeréről és belső ellenőrzéséről

**Ellenőrzött időszak:** 2015.év

**Ellenőrzés típusa: pénzügyi ellenőrzés** a megadott belső ellenőrzési program alapján.

**Ellenőrzés időpontja :** 2015. november hó

**Ellenőrzés célja:** annak megállapítása, hogy a pénzkezelés során a jogszabályban, illetve a szabályzatban foglaltakat betartották-e. Az Önkormányzat és a Hivatal tulajdonában, valamint használatában lévő gépjárművek, haszonjárművek és kisgépek használati és költségelszámolási rendjének szabályzata, valamint használatuk, üzemanyag fogyasztásuk, karbantartási és egyéb költségeikkel kapcsolatos dokumentumok, bizonylatok.

***Ellenőrzés módszere***: megállapodások, szabályzatok ellenőrzése, az Önkormányzat és a Hivatal bank – és pénztárbizonylatok, valamint a gépjárművek nyilvántartásának szúrópróbaszerű ellenőrzése.

**Gépjárműhasználat rendje:**

A 368/2011. (XII. 31.) Korm. rendelet - az államháztartásról szóló törvény végrehajtásáról -

13.§ (2) bekezdésben foglaltak szerint  *„A* költségvetési szerv vezetője belső szabályzatban rendezi a működéséhez kapcsolódó, pénzügyi *kihatással bíró, jogszabályban nem szabályozott kérdéseket, így különöse* ***a gépjárművek igénybevételének és használatának rendjét,”.***

* A Hivatal elkészítetteszabályzatát, mely tartalmazza az alábbiakat:
* A hivatali tulajdonú gépjárművek használatának és üzemeltetési költség elszámolásának szabályai,
* A hivatali járműállomány nyilvántartása,
* A hivatali járművek igénybevétele,
* A hivatali gépjárművek üzemeltetése, tárolása,
* A saját gépjármű hivatali célú használata,
* Üzemeltetési költség elszámolása.

Az Önkormányzat gépjárműhasználattal kapcsolatos dokumentációját, üzemeltetéssel kapcsolatos feladatait az ellenőrzött időszakban a Hivatal végezte.

Az önkormányzat tulajdonában lévő gépjárművek, haszonjárművek a szabályzat 1. pontjában foglaltaknak megfelelően az eszköznyilvántartásban szerepeltek.

Az önkormányzat tulajdonában lévő járművek rendeltetése a hivatali feladatok ellátásához kapcsolódó utazás, személyszállítás, áruszállítás biztosítása.

A hivatali gépjárműveket a hivatal használatában lévő garázsban tárolják.

A hivatali gépkocsik vezetői a szabályzat 3. e) pontjában foglaltaknak megfelelően menetlevelet vezettek, melyek számát felvezették a szigorú számadású nyomtatványokra. A menetlevelek tartalmazták az alábbi adatokat:

* rendszám
* gyártmány,
* vezető neve,
* dátum,
* „honnan-hová”,
* km. óra állás,
* szállított személyek száma,
* gépjárművezető neve.

***Hiányosságként*** állapítottam meg, hogy a menetleveleken nem tüntetik fel a konkrét uticélt, mely igazolná a hivatali használatot.

A haszonjárművek üzemeltetéséről gépüzemnaplót vezettek, melyek számát felvezették a szigorú számadású nyomtatványokra.

A gépüzemnaplók tartalmazták az alábbi adatokat:

* dátum,
* tulajdonos
* géptípus,
* rendszám,
* hónap, nap,
* gépmunkaóra (nyitó-záró),
* teljesített óra,
* munkavégzés megnevezése, jellege, helye,
* felhasznált üzemanyag,
* gépkezelő aláírása.

***Hiányosságként*** állapítottam meg, hogy a YKT-800 frsz. traktor gépüzemnaplója 2015. évben csak április hónapig van vezetve. A kitöltött gépüzemnaplókon ugyanaz a személy egyik hónapban mint gépkezelő, más hónapokban mint teljesítést igazoló írt alá. A teljesítés igazolás dátuma nincs kitöltve.

A YFL-962, és a YEN-867 frsz. traktorok gépüzemnaplójának kitöltése naprakész és teljeskörű volt, azokat a gépkezelő és a teljesítést igazoló személy dátumozta, aláírta.

A traktorok gépüzemnaplóján a munkavégzés megnevezése, jellege, helye rovat kitöltése pontos volt, abból megállapítható, hogy hivatali célra használták. Traktorok vezetése meghatalmazás alapján történt.

Az NGN-645 frsz-ú gépkocsi üzembe helyezésének dátuma 2015.10.13., az ellenőrzés időpontja előtt még nem használták, de részére a menetlevelet megnyitották.

A gépjárművek fogyasztásának ellenőrzése évente történik.

A járművek üzemanyag ellátása a helyi töltőállomáson történt. A benzinkút havonta állított ki számlát, melyeken a pénzügyi ügyintéző rendszámra részletezte a számla összegét. A számlához tartozó utalványon kitöltötték a:

* a költségvetési évet,
* a kedvezményezett megnevezését, címét,
* a fizetés időpontját, módját, összegét, devizanemét,
* a bevétel, kiadás egységes rovatrend és kormányzati funkció szerinti számát, a terheléssel érintett pénzeszköz államháztartási számviteli kormányrendelet szerinti könyvviteli számlájának számát,
* a kötelezettségvállalás nyilvántartási számát,
* az utalványozó keltezéssel ellátott aláírását, és
* az 58. § (3) bekezdése szerinti érvényesítést, érvényesítő aláírását.

Az utalvány tartalmazta továbbá a:

* kötelezettségvállaló aláírását,
* pénzügyi ellenjegyző aláírását,
* könyvelés dátumát, könyvelő aláírását.

**Utóellenőrzés**

***Munkaügyi dokumentumok 2014.***

***Javaslatok:***

* a személyi nyilvántartásokat rendezzék a jogszabály szerinti csoportosításba,
* a munkaidő kedvezmény időtartamát vezessék fel a jelenléti ívre,
* a szabadságokat a jogszabályban meghatározott határidőig vegyék ki a dolgozók.

**Intézkedések:** a személyi nyilvántartásokat jogszabály szerinti csoportosításba rendezték.

A jelenléti ív tartalmát nem módosították, a szabadságokat továbbra sem tudják kivenni a dolgozók.

**Összegezve**: az Önkormányzat gépjárműhasználattal kapcsolatos dokumentációját, üzemeltetéssel kapcsolatos feladatait az ellenőrzött időszakban a Hivatal végezte.

Az önkormányzat tulajdonában lévő gépjárművek, haszonjárművek a szabályzat 1. pontjában foglaltaknak megfelelően az eszköznyilvántartásban szerepeltek.

A hivatali gépkocsik vezetői a szabályzat 3. e) pontjában foglaltaknak megfelelően menetlevelet vezettek, melyek számát felvezették a szigorú számadású nyomtatványokra.

***Hiányosságként*** állapítottam meg, hogy a menetleveleken nem tüntetik fel a konkrét uticélt, mely igazolná a hivatali használatot.

A haszonjárművek üzemeltetéséről gépüzemnaplót vezettek, melyek számát felvezették a szigorú számadású nyomtatványokra.

***Hiányosságként*** állapítottam meg, hogy a YKT-800 frsz. traktor gépüzemnaplója 2015. évben csak április hónapig van vezetve. A kitöltött gépüzemnaplókon ugyanaz a személy egyik hónapban mint gépkezelő, más hónapokban mint teljesítést igazoló írt alá. A teljesítés igazolás dátuma nincs kitöltve.

A YFL-962, és a YEN-867 frsz. traktorok gépüzemnaplójának kitöltése naprakész és teljeskörű volt, azokat a gépkezelő és a teljesítést igazoló személy dátumozta, aláírta.

A traktorok gépüzemnaplóján a munkavégzés megnevezése, jellege, helye rovat kitöltése pontos volt, abból megállapítható, hogy hivatali célra használták. Traktorok vezetése meghatalmazás alapján történt.

A járművek üzemanyag ellátása a helyi töltőállomáson történt. A benzinkút havonta állított ki számlát, melyeken a pénzügyi ügyintéző rendszámra részletezte a számla összegét. A számlához tartozó utalványok adatait hiánytalanul kitöltötték.

**Javaslat:**

* a személygépkocsik menetlevelein jelöljék meg a konkrét uticélt, mely bizonyítja a hivatali célú használatot,
* YKT-800 frsz. traktor gépüzemnaplóját naprakészen vezessék.

Az ellenőrzött időszakban az ellenőrzött területekért felelős vezetők neve, beosztása: Forgó Henrik – polgármester, Kató Pálné – jegyző.

Csanytelek, 2015. november 24.

Juhász Lejla

**Záradék**

A 370/2011. (XII. 31.) Korm. rendelet - a költségvetési szervek belső kontrollrendszeréről és belső ellenőrzéséről-

42. § (1) bekezdésében foglaltaknak megfelelően megküldött belső ellenőrzési jelentéstervezet tartalmát megismertem, egyúttal tudomásul veszem a bekezdéseiben foglaltakat:

(2) Az érintettek észrevételeiket a jelentéstervezet kézhezvételétől számított 8 napon belül kötelesek megküldeni a belső ellenőrzési vezető részére.

(3) Indokolt esetben a belső ellenőrzési vezető a (2) bekezdésben meghatározottnál hosszabb, legfeljebb 30 napos határidőt is megállapíthat.

(4) Soron kívüli ellenőrzés esetén a belső ellenőrzési vezető a (2) bekezdésben meghatározottnál rövidebb határidőt is megállapíthat.

(5) A jelentéstervezet megküldésére vonatkozó kísérő levélben fel kell hívni az ellenőrzött figyelmét arra, hogy a határidő elmulasztását egyetértésnek kell tekinteni és a nemleges választ is jelezni kell a határidőn belül, valamint az észrevételek megküldésével egy időben lehetősége van a 43. § (1) bekezdése szerinti egyeztető megbeszélés kezdeményezésére.

(6) Amennyiben az érintettek nem tesznek érdemi észrevételt a jelentéstervezetre, akkor a nemleges válaszukkal együtt – amennyiben a jelentéstervezet megállapításokat vagy javaslatokat tartalmaz az érintett szervezeti egység vonatkozásában – már az intézkedési tervet is elkészíthetik és megküldhetik az ellenőrzést végző szerv vagy szervezeti egység részére a megadott véleményezési határidőn belül.

(7) Az észrevétel elfogadásáról vagy elutasításáról a vizsgálatvezető dönt, amelyről az észrevételezési határidő lejártától számított 8 napon belül az érintetteknek írásbeli tájékoztatást ad és indokolja az el nem fogadott észrevételeket vagy kezdeményezi a 43. § (1) bekezdése szerinti megbeszélés összehívását.

(8) Az elfogadott észrevételeket a vizsgálatvezető átvezeti az ellenőrzési jelentéstervezeten. Az érintettek észrevételeit, illetve a vizsgálatvezető válaszát csatolni kell az ellenőrzés dokumentációjához.

**43. §** (1) Amennyiben az érintettek részéről a megállapításokat vitatják, akkor egyeztető megbeszélést kell tartani, bármelyik fél kezdeményezésére.

(2) Az egyeztető megbeszélésen részt vesz a vizsgálatvezető, az ellenőrzést végző belső ellenőrök, az ellenőrzést végző szerv belső ellenőrzési vezetője, az ellenőrzött szerv, illetve szervezeti egység vezetője, irányított szervnél végzett ellenőrzés esetén annak belső ellenőrzési vezetője, valamint a vizsgálatban érintett egységek vezetői és szükség szerint más olyan személy, akinek meghívása a vizsgálat tárgya vagy megállapításai miatt indokolt. Az egyeztető megbeszélésről jegyzőkönyvet kell készíteni, amely tartalmazza a megbeszélés eredményét. A jegyzőkönyvet csatolni kell az ellenőrzési jelentéshez.

(3) Indokolt esetben a belső ellenőrzési vezető az észrevételek átvezetése után a jelentéstervezetet az érintetteknek ismételten megküldheti visszamutatás céljából 5 napos határidővel.

(4) Az ellenőrzési jelentést, illetve annak kivonatát a vizsgálatvezető és a vizsgálatot végző valamennyi ellenőr aláírását követően a belső ellenőrzési vezető hagyja jóvá és megküldi a költségvetési szerv vezetője részére.

**44. §** (1) A költségvetési szerv vezetője a lezárt ellenőrzési jelentést vagy annak kivonatát megküldi:

*a)* irányított, illetve felügyelt költségvetési szerv ellenőrzése esetén az ellenőrzött szerv vezetőjének, illetve

*b)* saját szervezet ellenőrzése esetén az ellenőrzött szervezeti egység vezetőjének, továbbá

*c)* annak, akire vonatkozóan megállapítást vagy javaslatot tartalmaz,

és szükség esetén felkéri az intézkedési terv elkészítésére.

(2) Amennyiben az ellenőrzés során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja merül fel, az nem befolyásolja az ellenőrzés lezárását.

(3) A költségvetési szerv vezetője – a belső ellenőrzési vezető véleményének kikérésével – dönthet úgy, hogy a lezárt ellenőrzési jelentést vagy annak kivonatát nyilvánosságra vagy harmadik fél tudomására hozza az adatvédelemre vonatkozó jogszabályok figyelembevételével.

Csanytelek, 2015. …………

…………………………… ………………………………

Polgármester Jegyző